เจ็บทั่วๆบริเวรท้อง ครั้งแรกถ่ายสีดำ หลังๆถ่ายติดเลือด เลือดหายแล้วเหลือแต่มูก ยังเจ็บท้องอยู่เป็นๆหายๆ เสี่ยงแต่การเป็นมะเรงรำใส้ไหญ่ไม่ครับ เป็นมา4-5เดือนละคับ
สวัสดีค่ะ อาการถ่ายปนมูกเลือด อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรหากถ่ายดำเป็นยางมะตอยอาจเกี่ยวกับเลือดออกในทางเดินอาหารส่วนบน หรือการรับประทานธาตุเหล็กหรืออาหารบางชนิดได้เช่นกันการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะ จึงจะบอกได้ชัดเจนว่าเกี่ยวกับมะเร็งลำไส้หรือไม่การดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป